OpenLLM-France/wikimedia huggingface dataset:
# Gai Mamili Turrí

Gai Mamili Turrí (en llatí: Caius Mamilius Q. F. Q. N. Turrinus) va ser un magistrat romà. Formava part de la gens Mamília, una antiquíssima família romana originària de Tusculum que ja apareix en temps dels Tarquinis.
Els Fasti diuen que va ser cònsol romà l'any 239 aC juntament amb Quint Valeri Faltó. Aulus Gel·li l'anomena Gai Manili.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1193.
* ↑ Aulus Gel·li. Les Nits Àtiques XVII,21,43
# Gedrita

La gedrita és un mineral de la classe dels silicats, que pertany i dona nom al grup del nom arrel gedrita. Rep el seu nom de la localitat francesa de Gèdra, als Alts Pirineus, on va ser descoberta.

## Característiques

La gedrita és un amfíbol de fórmula química ☐{Mg₂}{Mg₃Al₂}(Al₂Si₆O$_{22}$)(OH)₂. Cristal·litza en el sistema ortoròmbic. La seva duresa a l'escala de Mohs es troba entre 5,5 i 6. La gedrita està definida amb el magnesi (Mg$^{2+}$) com el catió dominant tant en la posició B com en la C$^{2+}$, i amb l'alumini (Al) en la posició C$^{3+}$.
Segons la classificació de Nickel-Strunz, la gedrita pertany a «09.DD - Inosilicats amb 2 cadenes dobles periòdiques, Si₄O$_{11}$; ortoamfíbols» juntament amb els següents minerals: ferroantofil·lita, ferrogedrita, holmquistita, protomanganoferroantofil·lita, sodicantofil·lita, sodicferroantofil·lita, sodicferrogedrita, sodicgedrita, ferroholmquistita i protoantofil·lita.

## Formació i jaciments

Va ser descoberta a Gèdra, als Alts Pirineus, a la regió de Migdia-Pirineus (França). Als territoris de parla catalana se n'ha trobat gedrita al Cap de Creus, a la província de Girona.

## Referències

* ↑ «Gedrite» (en anglès). Mindat. [Consulta: 21 gener 2017].
* ↑ «Gedrite Root Name» (en anglès). Mindat. [Consulta: 21 gener 2017].
# Gallieniella

Gallieniella és un gènere d'aranyes araneomorfes de la família dels gal·lienièl·lids (Gallieniellidae). Fou descrita per primera vegada l'any 1947 per Millot.
Segons el World Spider Catalog de 2017, conté 4 espècies:
* Gallieniella betroka, Platnick, 1984 - Madagascar
* Gallieniella blanci, Platnick, 1984 - Madagascar
* Gallieniella jocquei, Platnick, 1984 - Madagascar
* Gallieniella mygaloides, Millot, 1947 - Illes Comores (espècie tipus)

## Referències

* 1 2 3 «Gallieniellidae». Natural History Museum Bern. [Consulta: 28 desembre 2016].

## Enllaços externs

* (anglès) World Spider Catalog: Gallieniella Millot, 1947 en la família Gallieniellidae +base de dades
# Fromberg (Montana)

Fromberg és una població dels Estats Units a l'estat de Montana. Segons el cens del 2000 tenia 486 habitants.

## Demografia

Segons el cens del 2000, Fromberg tenia 486 habitants, 198 habitatges, i 129 famílies. La densitat de població era de 390,9 habitants per km².
Dels 198 habitatges en un 31,8% hi vivien nens de menys de 18 anys, en un 47% hi vivien parelles casades, en un 14,1% dones solteres, i en un 34,8% no eren unitats familiars. En el 30,3% dels habitatges hi vivien persones soles el 17,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,05.
Per edats la població es repartia de la següent manera: un 30,2% tenia menys de 18 anys, un 6,2% entre 18 i 24, un 26,1% entre 25 i 44, un 22,8% de 45 a 60 i un 14,6% 65 anys o més.
L'edat mediana era de 38 anys. Per cada 100 dones de 18 o més anys hi havia 93,7 homes.
La renda mediana per habitatge era de 29.219 $ i la renda mediana per família de 32.750 $. Els homes tenien una renda mediana de 24.063 $ mentre que les dones 17.344 $. La renda per capita de la població era de 14.667 $. Aproximadament el 6,2% de les famílies i el 10% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fromberg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Fromberg». American Fact Finder. Oficina del Cens dels Estats Units, 12-01-2010.
# From the Earth to the Moon

From the Earth to the Moon és un pel·lícula estatunidenca de Byron Haskin, estrenada el 1958, adaptació de dues novel·les de Jules Verne De la Terra a La Lluna i Al voltant de la Lluna.

## Argument

Després de la guerra de Secessió, Barbicane continua inventant obusos i Nicholl escuts per impedir-ho. Es posen d'acord i decideixen un viatge cap a la Lluna. Al cercle del qual formen part s'incorpora un nou vingut, un tal Jules Verne. A bord d'un enorme obús, els dos homes són enviats cap a l'astre de les nits. Però la filla de Nicholl i el seu promès, amagats per descuit en el mitjà de transport, s'embarquen en la mateixa aventura.

## Repartiment

* Joseph Cotten: Victor Barbicane
* George Sanders: Nicholl
* Debra Paget: Virginia Nicholl
* Don Dubbins: Ben Sharpe
* Patric Knowles: Josef Cartier
* Carl Esmond: Jules Verne
* Henry Daniell: Morgana
* Melville Cooper: Bancroft
* Ludwig Stössel: Aldo Von Metz
* Morris Ankrum: President Ulysses S. Grant (no surt als crèdits)
* Robert Clarke: Narrador (veu) (no surt als crèdits)
* Les Tremayne: Anunciant (no surt als crèdits)

## Referències

* ↑ «From the Earth to the Moon». The New York Times.
# Mariano Ayuso

Mariano Ayuso Bruno (Bilbao, 1928 – Madrid, 28 de desembre de 2011) fou un crític i editor de còmic espanyol. Va formar part, juntament amb Luis Conde Martín, Jesús Cuadrado, Ignacio Fontes, Carlo Frabetti, Pacho Fernández Larrondo, Federico Moreno, Ludolfo Paramio i Pedro Tabernero, de la segona generació de teòrics del còmic surgida a Espanya.

## Biografia

El 1971 Mariano Ayuso va col·laborar amb la revista teòrica sobre còmics Bang! amb la sèrie La Edad de Oro, fundant posteriorment les seves pròpies publicacions teòriques: Comics Camp, Comics In (1972) i Sunday Comics (1976). A partir de 1979 va fundar i dirigir també la llibreria madrilenya "Totem", una de las primeres del país especialitzades en còmics.
Como assessor de Planeta DeAgostini, va ser responsable de les col·leccions Grandes Héroes (1981) i La Espada Salvaje de Conan (1982). Posteriorment, ja a Cómics Forum, publicaria articles i respondria el correo de lectors amb el pseudònim de Profesor Osuya. Va col·laborar també amb la col·lecció enciclopèdica editada en fascicles Historia de los Comics (1983) de Toutain Editor.
Els anys 1990 va dirigir la línia de tires de premsa clàssiques nord-americanes d'Ediciones Eseuve.
Després d'una llarga malaltia, Mariano Ayuso va morir el 28 de desembre de 2011 a Madrid, acompanyat de la seva família.

## Referències

* 1 2 3 Cuadrado (2000), p. 94.
* ↑ Cuadrado (2000), p. 324.
* ↑ Cuadrado (2000), p. 1001.
* ↑ «Mariano Ayuso» (en castellà). universomarvel.com. [Consulta: 30 maig 2022].

## Bibliografia

* CUADRADO, Jesús (2000). Atlas español de la cultura popular: De la historieta y su uso 1873-2000, Madrid: Ediciones Sinsentido/Fundación Germán Sánchez Ruipérez. 2 v. ISBN 84-89384-23-1.
# Barco

* No s'ha de confondre amb Vaixell.
«Barco» té aquests significats:
* El Barco de Ávila, municipi de la província d'Àvila a la comunitat autònoma de Castella i Lleó.
* O Barco de Valdeorras, municipi de la Comarca de Valdeorras (Província d'Ourense, Galícia)
* Comarca d'El Barco de Ávila - Piedrahíta, comarca de la província d'Àvila (Espanya)
* Virgilio Barco Vargas (Cúcuta, 1921 – Bogotà, 1997), polític colombià i enginyer civil.
* El barco (sèrie de televisió), sèrie de televisió produïda per Globomedia per a Antena 3.
* Polèmica del barco.
Viccionari
# Astyanax megaspilura

Astyanax megaspilura és una espècie de peix de la família dels caràcids i de l'ordre dels caraciformes.

## Hàbitat

Viu a àrees de clima tropical.

## Distribució geogràfica

Es troba a Sud-amèrica: Colòmbia.

## Referències

* ↑ Baird, S. F. & C. F. Girard 1854. Descriptions of new species of fishes collected in Texas, New Mexico and Sonora, by Mr. John H. Clark, on the U. S. and Mexican Boundary Survey, and in Texas by Capt. Stewart Van Vliet, U. S. A. Proc. Acad. Nat. Sci. Phila. v. 7: 24-29.
* ↑ BioLib (anglès)
* ↑ Fowler, H. W. 1944. Fresh-water fishes from northwestern Colombia. Proc. Acad. Nat. Sci. Phila. v. 96: 227-248.
* 1 2 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# José Miguel Marí Sánchez

José Miguel Marí Sánchez (Alacant, 29 de gener de 1968) és un exfutbolista valencià, que jugava de porter.

## Trajectòria esportiva

La major part de la carrera esportiva de Marí va transcórrer a les files de l'Hèrcules CF, on va romandre la segona meitat de la dècada dels 90, inclosa la campanya 96/97, amb els herculans a primera divisió. Eixe any, l'alacantí jugaria 24 partits. Després de la seua retirada, ha seguit vinculat al món del futbol. Ha exercit com a preparador físic de l'Alacant CF.

## Referències

* ↑ Esteve, David. «Alberto Marí, el salvador del Valencia forjado en el barro» (en castellà). Diario As, 16-05-2023. [Consulta: 10 setembre 2023].
* ↑ Pérez, Ramón. «Un nuevo Marí se cuela en la élite» (en castellà). Información.es, 25-04-2019. [Consulta: 10 setembre 2023].

## Enllaços externs

* Fitxa de Marí
# El Bassot de Torreribera

El bassot de Torreribera és una petita bassa d'1,6 Ha, situada en un entorn totalment agrícola, al terme municipal de Lleida.
Es tracta d'una bassa de forma aproximadament circular i probablement d'origen natural, tot i que la modificació del paisatge realitzada des de fa segles, amb esplanació de conreus, creació de marges, etc, no permet assegurar-ho amb rotunditat. El règim d'inundació és permanent.
Pel que fa a la vegetació, destaca l'existència d'un cinyell helofític molt ben desenvolupat, que envolta totalment la bassa, reduint molt l'extensió de la làmina d'aigua. Aquest cinyell està constituït per canyissar (a la part més exterior) i bogar (a l'interior). No hi ha vegetació de ribera diferenciada, tret d'algun tamariu dispers i algun om. Hi ha també alguns peus de jonc boval (Scirpus holoschoenus), tot i que no arriben a formar una jonceda diferenciada. També hi ha presència de llenties d'aigua, el que podria mostrar un cert grau d'eutrofització de les aigües. A l'entorn de la bassa hi ha zones, especialment al sector E, amb eflorescències salines al sòl i presència de matollars halòfils.
Quant a la fauna, la bassa és interessant sobretot per les poblacions d'amfibis i les aus. S'hi ha detectat presència de balquers, ànecs collverds, polla d'aigua, rossinyol bastard, etc., així com d'arpella.
Pel que fa als possibles impactes, la bassa està amenaçada per l'expansió dels conreus, així com per l'eutrofització i contaminació de les aigües, degut a un ús excessiu d'adobs o fitosanitaris als espais agrícoles de l'entorn. A vegades s'ha donat també un ús ramader de la bassa, tot i que actualment no sembla freqüent ni gaire factible, tenint en compte l'extensió del cinyell helofític. La bassa està experimentant un procés gradual de colmatació. L'existència d'una pista al sector oest i sud afavoreix la degradació dels hàbitats propers. Seria interessant senyalitzar l'espai i instal·lar algun tipus de tanca molt permeable, que impedís l'entrada de vehicles (i possibles abocaments de residus) des de la pista.
El bassot de Torreribera està inclòs dins l'espai de la Xarxa Natura 2000 ES0000021 "Secans de Mas de Melons-Alfés".

## Referències

* 1 2 3 4 5 6 «Bassot de Torreribera». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). Arxivat de l'original el 15 de gener 2015. [Consulta: 15 gener 2015].
# Els Planells (Pinell de Solsonès)

Els Planells és un pla ocupat per camps de cultiu situat al nord-est del poble de Sant Climenç, al municipi de Pinell de Solsonès (Solsonès).
A l'est dels Planells, hi trobem el turó del Serrat del Puit, i al nord-est el Serrat de Sant Iscle, als peus del qual neix la rasa de Sant Climenç, que travessa del nord-est al l'oest dels Planells, i acaba desembocant a la riera de Lloberola.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ «Els Planells (Pinell de Solsonès)». Gran Enciclopèdia Catalana. Barcelona: Grup Enciclopèdia Catalana.
# Luxemburg francès

Luxemburg francès es refereix a la part sud de l'antic Ducat de Luxemburg, assignat al regne de França el 1659 pels articles 38 i 41 del Tractat dels Pirineus. Encara que es va adjuntar a França, el Luxemburg francès sempre van tenir el Dret consuetudinari de Luxemburg.

## Toponímia

El nom de «Luxemburg francès» se li va donar a aquest territori després de la Pau dels Pirineus, per distingir-ho del que s'havia fet anteriorment i que va ser nomenat el «Luxemburg alemany».

## Organització

Aquest cas es va regir pel parlament de Metz, i va incloure: Thionville, Marville, Chauvency-le-Château, Montmédy, Yvois (ara: Carignan), Damvillers.
El prebost de Damvillers incloent Damvillers, Étraye, Gibercy, Lissey, Peuvillers, Réville-aux-Bois i Wavrille.
El prebost Marville incloentBohémont, Baré, Charency, Choppé, Cecdan, Happeton, Maladrie, Marville, Montjouy, Rupt-lès-Marville i Vezin.
El prebost Montmédy inclòs Avioth, Belneaux, Frénoy, Gérouville, Harauchamps, Irès-les-Prés, Montmédy, Sommethonne, Thonnelle, Thonne-les-Près, Thonne-le-Thil, Vaux i Verneuil.
El prebost de Thionville, que es va transformar en la Batllia de Thionville el 1661.

## Referències

* ↑ Société d'Histoire et d'Archéologie de Lorraine, Jahrbuch - Volumes 31 à 32, (1922)
* ↑ Dictionnaire géographique universel, Tome sixième (1829)
* ↑ Henri Klimrath, Études sur les coutumes, 1837
# Línia 2 del metro de Madrid

Mapa Metro Línia 2 :
La Línia 2 del metro de Madrid és una línia de ferrocarril metropolità de la xarxa del metro de Madrid. Aquesta línia connecta les estacions de Las Rosas i Cuatro Caminos.

## Referències

* ↑ «Línea 2» (en castellà). Metro de Madrid. [Consulta: 2 maig 2011].
# Los Angeles Convention Center

Los Angeles Convention Center (abreviat LACC, o bé en català Centre de Convencions de Los Angeles) és un centre de convencions al centre de la ciutat de Los Angeles. El LACC acull anualment esdeveniments com el Greater Los Angeles Auto Show, i la fira més important de videojocs com és l'exposició E3, que en el qual aquesta fira va ser l'última el 2014 en aquest centre.
El Convention Center va ser obert el 1971, i ampliat el 1993. La part del nord-est del Center va ser aterrat el 1997 per fer l'Staples Center.

## Referències

* ↑ «Los Angeles Convention Center (LACC) - History, Location & Key Facts 2024 | Viator» (en anglès australià). [Consulta: 27 gener 2024].
* ↑ «History» (en anglès americà). [Consulta: 27 gener 2024].
* ↑ Angels Walk LA - Figueroa, Self-guided Historic Trails, Angeles Walk LA, 2006

## Enllaços externs

* Lloc web del LACC (anglès)
* Especificacions del terra de l'edifici (anglès)
# Línia 6 del metro de Madrid

Mapa Metro Línia 6 :
La Línia 6 del metro de Madrid és una línia de ferrocarril metropolità de la xarxa del metro de Madrid. Aquesta línia és circular i connecta les estacions de Laguna i Lucero.

## Referències

* ↑ «Línea 6» (en castellà). Metro de Madrid. [Consulta: 2 maig 2011].
# Línia 7 d'autobusos de Barcelona

La línia 7 és una línia regular d'autobús de la ciutat de Barcelona, gestionada per l'empresa TMB. Aquesta línia d'autobús fa el trajecte des del Fòrum fins a Zona Universitària amb una freqüència en hora punta de 6 a 10 min.

## Horaris

| 7 | Primer servei | Primer servei | Darrer servei | Darrer servei |
| 7 | A: Zona universitària | A: Fòrum | A: Zona universitària | A: Fòrum |
| Feiners | 05:50 | 06:35 | 22:25 | 23:05 |
| Dissabtes | 06:00 | 06:45 | 22:25 | 23:05 |
| Festius | 08:00 | 08:45 | 22:25 | 23:05 |

## Referències

* 1 2 José Mora. «7 Zona universitària - Diagonal Mar» (en castellà). Autobuses BCN.
* 1 2 3 4 «Bus 7 - Fòrum / Zona Universitària». TMB.
# Lèmur daurat

El lèmur daurat (Hapalemur aureus) és un lèmur de mida mitjana endèmic del sud-est de Madagascar. La Unió Internacional per a la Conservació de la Natura el classifica com a espècie en perill. Està amenaçat sobretot per la pèrdua d'hàbitat i actualment n'existeixen uns 1.000 exemplars. Aquest lèmur s'alimenta gairebé exclusivament de plantes, amb una preferència pels bambús de l'espècie Cathariostachys madagascariensis.
# Madonna de Bruges

La Madonna de Bruges és una escultura de marbre realitzada entre 1501 i 1504 per Miquel Àngel i que es troba a l'església de Nostra Senyora a Bruges. Les seves mides són de 123 cm
Realitzada immediatament després que la Pietat del Vaticà, per encàrrec d'uns mercaders flamencs, els Mouscrom, aquesta Mare de Déu amb Nen, presenta semblant moviment de les vestidures amb l'anterior Pietat, però aquí adquireix una solemnitat plàstica, degut a la seva verticalitat, semblant a una arquitectura. El rostre és ovalat de gran beleza clàssica, emmarcat per les ondulacions de la mantellina, sobre el cabell. Es troba com si fos en un moment de pensament profund mostrant-se amb una gran serenitat, mentre el Nen, dret, està recolzat entre les cames de la seva mare i s'agafa a la seva mà, donant, amb l'energia d'aquest gest, la sensació dinàmica que és ell, qui l'està sostenint.
Per una carta dirigida a Miquel Àngel de Giovanni Balducci del 14 d'agost de 1506, se l'informa del trasllat de l'escultura a Bruges per Giovanni i Alessandro Moscheroni, va ser col·locada en una capella de la catedral, on la va veure Dürer el 1521. A època de Napoleó va ser portada a França i tornada a Bruges el 1815. Va patir una altra sostracció semblant per part de les tropes alemanyes durant la Segona Guerra Mundial; sent presa el 1944 i enviada a Alemanya en un camió de la Creu Roja. Va ser descoberta un any després amagada a una mina a Altaussee (Àustria); tornant a la seva ubicació original gràcies al Programa de Monuments, Art i Arxius Aliat. Aquesta peripècia apareix a la pel·lícula "The Monuments Men" (2014), protagonitzada per George Clooney.
* Capella de la Madonna de Bruges a l'església de Notre-Dame a Bruges

## Referències

* ↑ Kurtz, Michael J. America and the return of Nazi contraband. Cambridge University Press, 2006, p. 30.

## Bibliografia

* Baldini, Umberto. Miguel Ángel: La Escultura. Editorial Teide, 1978. ISBN 84-307-8163-3.
# Gai Megaboc

Gai Megaboc (en llatí Caius Megabocchus) va ser un magistrat romà del segle ii aC.
Va ser nomenat governador romà de Sardenya. Ciceró el menciona, i diu que va ser condemnat junt amb Tit Albuci pels crims al seu govern. Probablement és el mateix Megabac que va morir en combat quan participava amb Cras a l'expedició contra els parts.
La seva personalitat real és discutida i Johann Friedrich Gronovius pensa que seria un dels conspiradors de Catilina.

## Referències

* ↑ [https://quod.lib.umich.edu/m/moa/acl3129.0002.001/1016?rgn=full+text;view=image;q1=MegabocchusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 1006. ]
# Martin Sonneborn

Martin Sonneborn (nascut el 15 de maig del 1965) és un humorista i polític alemany i membre del Parlament Europeu per Alemanya. És un dels fundadors i president del partit satíric Die PARTEI. També va ser del 2000 al 2005 l'editor en cap de la revista satírica Titanic i col·labora amb la revista de notícies Spiegel Online i el canal de televisió públic ZDF. A les eleccions europees del 2014, fou escollit diputat amb el 0,6% dels vots. D'ençà el 2014, Sonneborn fou membre de la comissió de cultura i educació, i també de la delegació per les relacions amb la península de Corea. A més, fou membre suplent de la comissió de control pressupostari.
En les Eleccions al Parlament Europeu de 2019, el Die PARTEI va rebre el 2,4% dels vots (898.386 sufragis en total), obtenint dos eurodiputats.

## Referències

* ↑ «Martin Sonneborn | MEPs» (en anglès). https://www.europarl.europa.eu,+02-07-2019.+[Consulta: 2 juliol 2019].
* ↑ «Martin Sonneborn» (en anglès). VoteWatch Europe, 02-07-2019. Arxivat de l'original el 2019-07-02. [Consulta: 2 juliol 2019].
* ↑ «Martin Sonneborn MdEP – Fraktionsloses Mitglied im Europäischen Parlament» (en alemany). https://martinsonneborn.de/,+02-07-2019.+[Consulta: 2 juliol 2019].
* ↑ Planas i Bou, Carles «Noms nazis en les eleccions europees». El Periódico, 09-05-2019 [Consulta: 5 juliol 2019].
# Barriada Pi i Margall

La Barriada Pi i Margall és un conjunt de cases en el carrer Sant Llorenç d'Esplugues de Llobregat (Baix Llobregat). Es tracta d'un antic vial que ha quedat aïllat i ha conservat una tipologia de cases protegides com a bé cultural d'interès local.

## Descripció

És un conjunt d'habitatges en filera, seguint la línia del carrer, aïllat del teixit urbà i encaixat en un marc industrial. Els edificis responen al tipus d'habitatges obrers de principi del segle XX: cases de planta baixa i pis amb balcó al carrer i pati o eixida al darrere. Les façanes són estucades en colors pàl·lids, blanc i beix. L'entorn és malmès, llevat que encara sobreviuen petits horts.

## Història

El carrer va ser creat al primer quart del segle XX i dedicat a un pròcer barceloní, Llorenç Haase, constructor dels habitatges. En un document de 1852 es dona fe que l'enginyer L. Haase portà l'aigua a Esplugues. La memòria popular oblidà el nom originari de carrer Llorenç i el santificà, esdevenint Sant Llorenç.

## Referències

* 1 2 3 «Barriada Pi i Margall». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r maig 2012].
# Armuña

Armuña és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 326 | 281 | 257 | 247 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Kotlas

Kotlas - Котлас (rus) - és una ciutat de l'óblast d'Arkhànguelsk, a Rússia.

## Història

L'estatus de ciutat li fou concedit el 3 de maig del 1917 pel govern provisional. A partir dels anys 1930 Kotlas fou un lloc de deportació de kulaks, administrat pel Kotlaslag, una branca del gulag. De seguida tota mena de possibles víctimes de repressió stalnista hi foren deportades, amb camps de treball que duraren fins al 1953.
Kotlas també fou un centre important de trànsit per als deportats enviats més al nord i a l'est, atès que la vila es trobava en una terminal d'una línia ferroviària.